钦定古今图书集成/明伦汇编/宫闱典/第069卷 > 册府元龟 > 《礼士》
## 钦定古今图书集成/明伦汇编/宫闱典/第069卷 > 册府元龟 > 《礼士》

夫贵而能降见贤而思齐德之盛者也。若夫居元良
之重为天下之本而能杜骄盈之志守卑损之诚优
礼髦士乐闻善道或推以师友之分或申以谈宴之
乐博约以文义咨诹以致理厚其赠贶形于咏叹加
旌贲之宠举延辟之命乃至饰终异数怀贤述美形
于笔牍垂之话言用能增明两之辉成温文之德万
方以之风偃，群士以之响臻。盖夫贞邦之宏业，日跻
之懿望，蔑以加于此矣。